CELEX: 32010R1067
Language: sl
Date: 2010-11-19 00:00:00
Title: Uredba Komisije (EU) št. 1067/2010 z dne 19. novembra 2010 o uvrstitvi določenega blaga v kombinirano nomenklaturo

20.11.2010   
            
            
               SL
            
            
               Uradni list Evropske unije
            
            
               L 304/11
            
         UREDBA KOMISIJE (EU) št. 1067/2010
   z dne 19. novembra 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. novembra 2010
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod (t. i. ročka za prhanje), narejen iz plastike z oblogo iz niklja in namenjen razdeljevanju vode s pomočjo šobe.
                              Opremljen je z nepovratnim ventilom, ki preprečuje povratni tok vode. Vendar pa ventil ne regulira pretoka vode.
                              Pretok vode skozi šobo se uravnava s pipo, ki je z gibljivo cevjo povezana s proizvodom.
                           
                        
               
                  3924 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3924 in 3924 90 00.
                  Uvrstitev pod tarifno številko 8481 (ventili ali podobne naprave) je izključena, saj je proizvod več kot ventil z dodatnimi značilnostmi; gre namreč za celotno ročko za prhanje (glej tudi pojasnjevalne opombe harmoniziranega sistema k tarifni številki 8481).
                  Uvrstitev pod tarifno številko 8424 (mehanske naprave za brizganje, razprševanje ali pršenje tekočin) je izključena, saj proizvod ne vključuje mehanizma za brizganje, razprševanje ali pršenje tekočin. Pretok vode skozi šobo se uravnava izključno s pipo, s katero je proizvod povezan.
                  Proizvod se zato glede na material, iz katerega je izdelan, uvrsti v poglavje 39.
                  Uvrstitev pod tarifno številko 3922 (sanitarni proizvod iz plastičnih mas) je izključena, saj ta tarifna številka zajema kadi, pršne kadi, odtoke, lijake, bideje, straniščne školjke, deske in pokrove, izplakovalne kotliče in podobne sanitarne proizvode iz plastičnih mas, ki so stalno nameščeni (glej tudi pojasnjevalne opombe harmoniziranega sistema k tarifni številki 3922).
                  Proizvod se torej kot higienski ali toaletni izdelek iz plastičnih mas uvrsti pod tarifno številko 3924.
               
            
                  
                              2.
                           
                           
                              Proizvod (t. i. ročka za prhanje), narejen iz plastike z oblogo iz niklja in namenjen razdeljevanju vode s pomočjo šobe.
                              Opremljen je z gumbom, povezanim z ventilom, ki preprečuje povratni tok vode in hkrati omogoča menjavo vrste vodnega curka („dež“ ali „masaža“). Vendar pa ventil ne regulira pretoka vode.
                              Pretok vode skozi šobo se uravnava s pipo, ki je z gibljivo cevjo povezana s proizvodom.
                           
                        
               
                  8424 89 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8424 in 8424 89 00.
                  Uvrstitev pod tarifno številko 8481 (ventili ali podobne naprave) je izključena, saj je proizvod več kot ventil z dodatnimi značilnostmi; gre namreč za celotno ročko za tuširanje (glej tudi pojasnjevalne opombe harmoniziranega sistema k tarifni številki 8481).
                  Zaradi prisotnosti mehanizma za zamenjavo vrste vodnega curka ima proizvod lastnosti mehanske naprave za brizganje, razprševanje ali pršenje tekočin.
                  Zato je treba proizvod uvrstiti pod tarifno številko 8424.
               
            
                  
                              3.
                           
                           
                              Proizvod (t. i. ročka za prhanje), narejen iz plastike z oblogo iz niklja in namenjen razdeljevanju vode s pomočjo šobe, brez nepovratnega ventila ali mehanizma za menjavo vrste vodnega curka.
                              Pretok vode skozi šobo se uravnava s pipo, ki je z gibljivo cevjo povezana s proizvodom.
                           
                        
               
                  3924 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3924 in 3924 90 00.
                  Uvrstitev pod tarifno številko 8424 (mehanske naprave za brizganje, razprševanje ali pršenje tekočin) je izključena, saj proizvod ne vključuje mehanizma za brizganje, razprševanje ali pršenje tekočin. Pretok vode skozi šobo se uravnava izključno s pipo, s katero je proizvod povezan.
                  Proizvod se zato glede na material, iz katerega je izdelan, uvrsti v poglavje 39.
                  Uvrstitev pod tarifno številko 3922 (sanitarni proizvod iz plastičnih mas) je izključena, saj ta številka zajema kadi, pršne kadi, odtoke, lijake, bideje, straniščne školjke, deske in pokrove, izplakovalne kotliče in podobne sanitarne proizvode iz plastičnih mas, ki so stalno nameščeni (glej tudi pojasnjevalne opombe harmoniziranega sistema k tarifni številki 3922).
                  Proizvod se torej kot higienski ali toaletni izdelek iz plastičnih mas uvrsti pod tarifno številko 3924.